alibayram/wikipedia-40-langs huggingface dataset:
Lengyelország himnusza

A lengyel himnuszt Józef Wybicki író-politikus írta 1797-ben. Eredetileg lelkesítő dal volt, amit Jan Henryk Dąbrowski csapatainak írt, amikor a tábornok lengyel légiókat szervezett Itáliában, hogy Napóleon oldalán harcoljanak Lengyelország függetlenségéért. Az új dal egy lengyel népdal, a Dąbrowski-mazurka dallamára íródott. Magyarországon 1816-ban terjedt el. Lengyelországban 1926-ban vált hivatalosan himnusszá. 

Érdekesség, hogy a lengyel himnusz dallama megegyezik a volt Jugoszlávia himnuszának dallamával, némi tempóbeli különbséggel.

Története 
1797-ben Jan Henryk Dąbrowski tábornok lengyel légiókat szervezett Olaszországban, hogy Napóleon hadai mellett harcoljanak Lengyelország függetlenségéért. A katonai táborban gyakran elhangzott Dąbrowski mazurkája („Mazurek Dąbrowskiego”). A légióknál szolgált Józef Wybicki író, politikus is, aki elhatározta, hogy ír a katonáknak erre a dallamra egy lelkesítő, hitet adó új dalt. Az új dal címe először „Az itáliai lengyel légionisták dala” volt. 

A légionistákkal eljutott a dal Lengyelországba s hosszú évek során - új versszakokkal bővülve - fel-felhangzott harcokban, tüntetéseken egyaránt, s egyre jobban összefonódott a lengyel történelemmel. 

Végül is a Wybicki-féle dalból lett Lengyelország himnusza. Függetlenségük elnyerésekor, 1918-ban énekelték először az ország himnuszaként. Hivatalossá 1926-ban lett. 

A Dąbrowski-mazurka dallama igen népszerű volt a Habsburg uralom alatt élő népek között. A dal Magyarországon is elterjedt az 1816-ban keletkezett „Isten, ki Lengyelhont…” kezdetű népszerű lengyel hazafias dallal együtt. Liszt Ferenc 1863-ban – a januári lengyel felkelés kitörése után – írt Salve Polonia című zenekari műve (S.113) szintén a Dąbrowski-dallamban csúcsosodik ki. E művét Liszt utóbb az 1884-es, befejezetlenül maradt Szent Szaniszló oratóriumába (S.688) illesztette intermezzóként. 

A Dąbrowski-mazurkát a szláv népek körében külön-külön is, de mint össz-szláv himnuszt is énekelték. A 20. században a volt Jugoszlávia himnuszához is a Dąbrowski-mazurka melódiáját használták fel.

Jelenlegi szövege

Eredeti szöveg 

Jeszcze Polska nie umarła,
Kiedy my żyjemy.
Co nam obca moc wydarła,
Szablą odbierzemy.

Marsz, marsz, Dąbrowski,
Do Polski z ziemi włoskiéj,
Za Twoim przewodem
Złączem sie z narodem.

Jak Czarniecki do Poznania
Wracał się przez morze,
Dla ojczyzny ratowania
Po szwedzkim rozbiorze.

Marsz, marsz, Dąbrowski…

Przejdziem Wisłę, przejdziem Wartę,
Będziem Polakami,
Dał nam przykład Bonaparte
Jak zwyciężać mamy.

Marsz, marsz, Dąbrowski…

Niemiec, Moskal nie osiędzie,
Gdy, jąwszy pałasza,
Hasłem wszystkich zgoda będzie
I ojczyzna nasza.

Marsz, marsz, Dąbrowski…

Już tam ojciec do swej Basi
Mówi zapłakany:
"Słuchaj jeno, pono nasi
Biją w tarabany.

Marsz, marsz, Dąbrowski…

Na to wszystkich jedne głosy:
"Dosyć tej niewoli!
Mamy racławickie kosy,
Kosciuszkę, Bóg pozwoli.

Marsz, marsz, Dąbrowski…

Jegyzetek

Források 
 http://szbszig.atw.hu/

Nemzeti himnuszok
Himnusz
Francia–lengyel kapcsolatok
Szabad préda

A Szabad préda Robert Sheckley 1959-ben írt fantasztikus regényének címe.

Főszereplők 
Thomas Blaine, kezdő jachttervező
Marie Thorae, menedzser asszisztens
A küszöb

Történet

Magyarul 

 Szabad préda. Freejack; ford. Nemes István, Szegi György; Lícium-art–Lap-ics, Debrecen, 1992

Egyéb 
A regényből Szabad préda címmel mozifilm készült, Mick Jagger és Emilio Estevez főszereplésével. A film története lazán követi a könyv tartalmát, inkább csak ötleteket vett át belőle.

Amerikai sci-fi regények
1959 regényei
Fok

Több helyen használatos a fok mértékegységként.

Mérések

Szög 

Szögmérésben a fok a derékszög 90-ed része, jele °. Ennek hatvanad része az ívperc, ennek a hatvanad része pedig az ívmásodperc.

Ritkán használatos az úgynevezett újfok, amely a derékszög századrésze (számológépen GRAD).

A szögmérésben használatos még a radián egység is.

Hőmérséklet 
Hőmérsékletegységként többfajta fok ismert. Európában a kontinensen leggyakoribb a Celsius-skála (°C) használata, melyben a 0 °C a víz fagyáspontja, a 100 °C a víz forráspontja normál légköri nyomáson.

További egységek:
 Réaumur-fok (°R), a víz 0 °R-on fagy és 80 °R-on forr fel.
 Fahrenheit-fok (°F), a víz 32 °F-on fagy meg és 212 °F-on forr fel.
 Kelvin, a víz 273,15 K hőmérsékleten fagy és 373,15 K hőmérsékleten forr fel; a Kelvin nem igazán „fok”, mivel sem a nevében, sem a jelölésében nem szokás azt használni; SI-alapegység

Alkoholfok 
Alkoholtartalmú italoknál az alkoholtartalmat jelzi térfogatszázalékban.

A fok jele 
A fokjel helyesírása eltér a többi mértékegységétől. A fok jelét, ha egyedül áll (például szögeknél), akkor a mérőszámhoz közvetlenül írjuk, például: 23°. Viszont az olyan fokoknál, ahol egy betű is társul a ° szimbólumhoz (például a Celsius-fok [°C]), már különírjuk: 6 °C.

A Unicode-ban „a fok jele” U+00B0 (°). Ennek HTML-kódja: &deg;.

Hajózás 

A hajózásban fontos szerepet játszanak a partközeli, magas vagy a vízbe élesen benyúló szárazföldi alakulatok, melyeket a fok utótaggal látnak el (például: Jóreménység-fok, Horn-fok). Ezek a part menti tájékozódásban segítenek, illetve veszélyességüknél fogva figyelmet érdemelnek a hajósok részéről.

Tájgazdálkodás 

A fok gazdálkodástörténeti szerepét leginkább Andrásfalvy Bertalan tárta fel a Duna mentén, ill. Bellon Tibor és Molnár Géza a Tiszai-alföldön (ártéri gazdálkodás, fokgazdálkodás).

Kapcsolódó szócikkek 

 fokjel
 fok (szög)
 hőmérséklet

Források 

Mértékegységek
Fényév

A fényév a távolság csillagászatban használatos mértékegysége: egy fényév az a távolság, amelyet a fény légüres térben egy év alatt megtesz. Az idő mértékegységeinek analógiájaként beszélhetünk a fényév töredékeiről: fényóráról (amennyi utat a fény egy óra alatt megtesz), fénypercről (a fény egy perc alatt megtett útja) és fénymásodpercről (a fény egy másodperc alatt megtett útja).

Átváltás 
A számítás 1 standard julián évet vesz alapul.

Egy fényév:
 9,460730472600 km ≈ 9,4607 billió kilométer, kerekítve 9,5 petaméter (Pm)
 63 241 CsE (csillagászati egység), vagy
 0,3066 pc (parszek).

Időhatása 
A fényév távolságegység. Egy fényév távolságból elinduló fénysugarat értelemszerűen csak egy évvel később lehet észlelni, ebben az esetben a távolság okozta késlekedés miatt az adott fénykibocsátó objektumnak az egy évvel korábbi fényét fogjuk látni. Ebből következik, hogy a csillagok és más égitestek elektromágneses hullámokkal közvetített állapotait időben késleltetve észleljük, attól függően, hogy milyen távolságra vannak.

Néhány jellegzetes távolság 

1 Ennél távolabbról nem érkezett hozzánk fény az ősrobbanás óta.

További információk 
Az anyag megmenekülésének története, mi történt a 10−43 és a 10−32 másodperc között 

Csillagászati hosszúságegységek
Subrahmanyan Chandrasekhar

Subrahmanyan Chandrasekhar ( [Szubrahmanjan Csandrasekhar]; Lahor Brit India, 1910. október 19. –  Chicago, 1995. augusztus 21.), Nobel-díjas indiai származású amerikai fizikus, asztrofizikus és matematikus.

Élete 
Lahorban született, Brit Indiában (jelenleg Pakisztán). Apja kormányhivatalnok. Anyja a család nevelése mellett irodalmi műveket (Ibsen: Nóra) fordított tamilra. Subrahmanyan a harmadik a tízgyermekes családban. Unokaöccse a Nobel-díjas Csandrasekhar Venkat Rámannak.

A család Madraszba költözött, ahol 1922-től 1925-ig hindu középiskolába, majd 1925-től 1930-ig egyetemre járt. Ezután egyetemi évei következtek az indiai kormány ösztöndíjával Cambridge-ben és (Paul Dirac tanácsára) a dán Koppenhágában. 1933-ban szerezte meg a PhD fokozatot. 1937-ig Cambridge-ben  kutató ösztöndíjas. Tartós barátságot kötött az asztrofizikus Arthur Eddingtonnal és Arthur Milne-nel. Nevéhez fűződik a Chandrasekhar-határ kiszámítása, amely határérték egy csillag magtömegére vonatkozóan megszabja, hogy egy csillag fehér törpeként végzi életét vagy szupernóvaként szétrobban.

1936-ban Indiában házasságot kötött a még ott megismert Lalita Doraiszvamival. 1937-től a Chicagói Egyetemen dolgozott. 1953-ban szerezte meg az amerikai állampolgárságot.
1983-ban fizikai Nobel-díjjal tüntették ki „a csillagok szerkezetének és fejlődésének megismerésében fontos fizikai folyamatok elméleti vizsgálataiért”.

Kutatási területei 
 az energia terjedése sugárzással csillaglégkörökben
 a napfelszín konvekciója
 a fekete lyukak matematikai elmélete (1929–1939)

Emlékezete 
A NASA egy 1999-ben indított röntgenműholdat nevezett el a tiszteletére, a Chandra röntgenobszervatóriumot.

Jegyzetek

További információk 
 Életrajz
 Chandrasekhar a Nobel-honlapon
 Chandrasekharról a Chandra műhold honlapján

Kapcsolódó szócikkek 
Bolognai csepp

1910-ben született személyek
1995-ben elhunyt személyek
Nobel-díjas fizikusok
Amerikai Nobel-díjasok
Indiai Nobel-díjasok
Amerikai csillagászok
Indiai matematikusok
Indiai fizikusok
Vegetáriánusok
XMM-Newton

Az XMM-Newton európai röntgencsillagászati műhold, amelyet Isaac Newton tiszteletére neveztek el. Az Európai Űrügynökség 1999. december 10-én bocsátotta Föld körüli pályára Francia-Guyanáról, Ariane-5 rakétával.

Főműszere három, a röntgentartományban működő Wolter-távcső, amelyek mindegyike 58, nagy pontossággal megmunkált koncentrikus tükröt tartalmaz.

A 3800 kg tömegű röntgenobszervatórium hossza 10 m, szélessége a napelemtáblákkal 16 m.

Pályája 

A műhold 48 óra alatt kerüli meg egyszer a Földet egy 40 fok dőlésszögű pályán, melynek földközelpontja 7000 km, földtávolpontja 114 000 km.

További információk 
 Élet és tudomány. 2000. Perjés Zoltán: Fekete lyukak nyomában - Az XMM röntgenműhold. 8. szám. 230-233. oldal.
 XMM-Newton Science Operations Centre Home Page

Röntgen űrtávcsövek
Horizon 2000
Európai űrtávcsövek
Magyarország madarai (könyv)

A Magyarország madarai könyv egy lexikon jellegű, Magyarország madarairól szóló „élővilág-enciklopédia”. Két kötete közül az első általános leírást tartalmaz a madarakról, a második pedig részletes leírást Magyarország madárfajairól. Felhasználható szabad forrásként Wikipédia-szócikkek írásához, mivel már nem esik szerzői jogi oltalom alá.

Cím: Magyarország madarai
Alcím: Magyarország madarai, különös tekintettel gazdasági jelentőségökre.
Szerző: Chernelházi Chernel István
Képekkel ellátta: Nécsey István
Intézte: Herman Ottó
Kiadás: Franklin-Társulat Nyomdája, Budapest, 1899.
Interneten: http://mek.oszk.hu/00600/00604/, http://www.hik.hu/tankonyvtar/site/books/b10026/

Mottó:
„Minél jobban ismerjük meg a körülöttünk és velünk élő lényeket, tulajdonságaikat; minél mélyebben vizsgáljuk azokat a kapcsolatokat, a melyek e lényeket a természet egészével, nem különben az ember érdekével összefűzik annál tisztábban fog kidomborodni e lények jelentősége, ebben a haszon és kár, melyet az embernek szereznek s annál igazságosabb lesz az üldözés vagy védelem alapja, a melyet reájok alkalmazunk.”

Források 
   
 
  
 
 

Magyar lexikonok
Röntgencsillagászat

A röntgencsillagászat a csillagászat azon ága, mely megfigyeléseit a röntgentartományba eső sugárzások vizsgálatával végzi. A kozmoszból érkező röntgensugarak vizsgálata rendkívül fontos a csillagászat számára, mert a legforróbb égitestek sugárzásának zöme a röntgenhullámhosszak tartományába esik. Ezek a sugárzások nem tudnak mélyen behatolni a légkörbe, ezért észlelésükhöz műholdakat használnak. Régebben magasan szálló ballonokkal vagy rakétákról észleltek. A nagyenergiájú elektromágneses hullámokat gyakran a foton energiájával jellemzik a hullámhossz helyett. Eszerint a lágy röntgensugárzás a 0,1-10 keV tartományban, a kemény röntgensugárzás a 10-100 keV tartományban található.

Röntgentartományban megfigyelhető égitestek 
 kvazárok
 galaxisok
 galaxishalmazok
 neutroncsillagok
 fekete lyukak

Röntgenműholdak 
A röntgencsillagászati megfigyeléseket főként föld körüli pályára állított műholdakkal végzik.

Jelenleg működő műholdak a NASA Chandra röntgentávcsöve és az ESA XMM-Newton röntgentávcsöve.
 AXAF (Advanced X-ray Astrophysics Facility)

Jegyzetek

Források

További információk
 
 
 
 Interaktív térkép
A

Az A a latin ábécé első betűje. A legtöbb nyelvben az A vagy egy nyílt hátul képzett kerekítés nélküli hangot [ɑ], vagy egy nyílt középen képzett kerekítés nélküli hangot [a] jelöl.

Történet 
Az A betűt az egyiptomi hieroglifák ökör piktogramjából származtatják.

Miután az i. e. 1600-as években a föníciai írás lineárissá vált, ez lett a későbbi formák alapja. A betű neve megegyezik a héber ábécé első betűjének nevével (alef).

Mikor az ősi görögök átvették a föníciai ábécét, nem volt szükségük a glottális hangok jelölésére, ekkor kezdték el használni az [ɑ] hang jelölésére a betűt. Ekkor lett a neve is alf.

A mai latin írásba az etruszkok közreműködésével került, akik a görög írásból vették át a betűt.

Jelentései

Biokémia 
 A jelentése alanin és adenozin.
 A: a DNS egyik bázisának, az adeninnek a jele.

Csillagászat 
 A: 8000 °C és  közötti hőmérsékletű csillagok színképtartományának egyik osztálya, mely további 10 alosztályra oszlik, melyeket 0 és 9 közötti számokkal jelölünk, ezek az alsó indexbe kerülnek, például A6.

Elektronika 
 A jelentése anód.
 A jelentése Amper.

Filmművészet 
 A: 1969-ben készült olasz film

Fizika 
 a: az ár területegység jele.
 a: a vektoros gyorsulás jele (acceleratio)
 A: az SI-mértékegységrendszer egyik alapegysége, az amper
 A: a terület vagy felszín jele (area)
 A: az amplitúdó jele
 A: a sugárforrás aktivitásának jele
 A: a tömegszám avagy (nukleonszám) jele.

Földrajz 
 A: egy folyó neve Svájcban (Combe de l'A).

Geológia 
 a: az év jele

Kémia 
 A: a tömegszám (nukleonszám) jele
 A: oldatoknál az oldószer mennyiségére utaló index

Közgazdaságtan 
 A: az eszközök (aktívák), illetve a vagyon pénzben kifejezett értékének jele.

Matematika 
 a fordított A betűre hasonlító : matematikában és logikában használatos jel, úgynevezett univerzális kvantor, jelentése „bármely …-ra/re”. Példa: . Bizonyára az „all” szó kezdőbetűjének megfordításából keletkezett.
 A: hexadecimális (16-os számrendszerbeli) 10 jele.
  (Unicode &#x1D504;) jelöli az algebrai számokat.
 A: a terület vagy felszín jele

Orvostudomány 
 A: az egyik vércsoport jele, két alcsoportja lehet, melyet a + és – jelekkel jelölnek.
 A: az egyik vitamin neve (retinol)

Számítástechnika 
 <A>: a HTML leírónyelv egyik eleme („anchor”)
 a: az archiválandó, archív (archive) attribútum rövidítése
 @: ligatúra; a „kukac” jele, melyet általában e-mail címeknél használnak például: janos@wikipedia.hu

Zene 
 A: zenei hang, a C-hangsor 6. eleme, fontos szerepe van a hangszerek hangolásánál. A normál zenei A hang, frekvenciája 440 Hz.
 A: a Jethro Tull egyik albuma

Egyéb 
 A: nemzetközi autójelként Ausztria jele
 A: kártyajátékokban az ilyen jelű kártyalap általában az ász

Alternatív jelölések 
 A NATO fonetikus ábécében az A neve: Alfa (más írásmóddal: Alpha).
 A Morze ábécé szerint az A betű :[· -] 
 A Braille-írásban a jele ⠁, vagy: .
 Nemzetközi hajózásban a jelzőzászlaja : 
 Haditengerészetnél használt szemaforjele :

Karakterkódolás

További információk

Kapcsolódó szócikkek 
 A (kana)

Latin betűk
Elektronvolt

Az elektronvolt egy SI-mértékegységrendszeren kívüli, csak az atom-, mag- és részecskefizikában, illetve a csillagászatban használható energia-mértékegység. Jele: eV. Használhatók vele az SI-prefixumok (keV = 1000 eV, MeV = 1 millió eV, GeV = 1 milliárd eV, TeV = 1 billió eV.).

Egy elektronvoltnak nevezzük azt az energiát, amelyet az elektron 1 V (megfelelő irányú) potenciálkülönbség hatására nyer. 
1 eV = 1,602 176 634 J.

Mivel a munka a W=q·U képlet alapján számolható, egy gyorsított részecske energiája egyszerűen kiszámítható elektronvolt egységben. Például a kétszeresen pozitív α-részecske 200 V potenciálkülönbségen való gyorsításakor  eV energiára gyorsul.

Az elektronvolt és a tömeg 
Einstein speciális relativitáselmélete szerint az energia ekvivalens a tömeggel, csak egy állandó szorzóban (a fénysebesség négyzetében) tér el: E = m c².
A részecskefizikusok ezért az eV/c² egységet használják a tömeg egységéül. Így például egyszerűen kiszámítható, hogy amikor az elektron és a pozitron találkozik, mivel mindkettőnek a tömege 511 keV/c², ezért 1,022 MeV energia keletkezik fotonok formájában. A proton tömege 0,938 GeV/c² (GeV), ami a magfizikában a GeV egységet nagyon kényelmessé teszi. (Részecske és magfizikában gyakran úgynevezett Planck-egységeket használnak, ahol , ilyenkor a tömegegység egyszerűen eV, keV, MeV, GeV, TeV.)

Átszámítás SI egységre:
1 eV/c² = 1,782 661 758(44) · 10−36 kg
1 keV/c² = 1,782 661 758(44) · 10−33 kg
1 MeV/c² = 1,782 661 758(44) · 10−30 kg (nagyjából két elektrontömeg)
1 GeV/c² = 1,782 661 758(44) · 10−27 kg (nagyjából protontömeg)
1 TeV/c² = 1,782 661 758(44) · 10−24 kg

Értéke megtekinthető a NIST honlapján további átszámítási tényezők között

Lásd még nagyságrendek listája (tömeg).

Jelölése 
A fenti jelölés nem felel meg a fizikában alkalmazott konvencióknak; első része ugyanis mértékegység, második része pedig egy fizikai mennyiség jele. Ennek ellenére a jelölést általánosan használják. Az IUPAC Green Book nem tartalmazza, alkalmazása tehát kérdéses. A Green Book az energiára vonatkozóan több jelölést tartalmaz, például Eg gap energy, Ed donor energy, Ea acceptor energy,  
EF Fermi energy. Ezért érdemes olyan betűt használni indexként, amely más célra nem használatos, például Ef (az angol field; elektromos mező értelmében).

Ezt alkalmazva a tömeg így fejezhető ki: , ahol a kifejezés valamennyi eleme egy-egy fizikai mennyiség jele.

A probléma abból ered, hogy a Planck-egységek között a fénysebesség értéke 1 (egy).

Az elektronvolt és hőmérséklet 
Összehasonlításul atombomba-robbanáskor a töltött részecskék mozgási energiája 0,3-től  terjed.
Egy, a földi légkörben lévő molekula mozgási energiája nagyjából 0,025 eV.

Általában ahhoz, hogy a részecske kelvinben mért hőmérsékletét megkapjuk az elektronvoltban mért mozgási energiájából, -gyel kell szorozni (0,025 ×  = 290 K). (Bővebben a Boltzmann-állandónál és a hőmérsékletnél.)

Az elektronvolthoz kapcsolódó mennyiségek

További információk 
 1 eV szemléltetése GIF-animációval
 Tömeg-töltés hányados angolul

Jegyzetek

Kapcsolódó szócikkek 
 Nagyságrendek listája (energia)

Energiaegységek
Pápua nyelvek

A pápua nyelvek kifejezéssel a nyugat-csendes-óceáni régió azon nyelveit illetik, amelyek sem az ausztronéz, sem az ausztrál nyelvcsaládba nem tartoznak. Tehát egy negatív megállapítás alapján felállított csoport és nem nyelvi rokonságra alapozott nyelvcsalád. Elterjedési területük Délkelet-Ázsia, főként Új-Guinea szigetén, valamint a környező területeken, mint például a Salamon-szigeteken, és Indonézia egyes szigetein (például Halmahera, Timor, Alor és Pantar), valamint a Torres-szoros szigetein beszélik.

A „pápua nyelvek” nem jelentenek semmiféle egységet, nagyon nagy változatosságot mutatnak, és eddig nem tudták bebizonyítani, hogy egy családba tartoznának. Sok nyelvcsaládba csoportosították őket.

Bár eddig a pápua nyelveket viszonylag keveset tanulmányozták az ausztrál vagy ausztronéz nyelvekhez képest, mégis számos elkülönülő csoportot fedeztek fel a nyelvtudósok. A pápua nyelvészetben ezeket a csoportokat phylanak nevezik. A legnagyobb csoport a Közép-Új-Guinea csoport, amely nagyszámú, az egész Új-Guinea sziget hegységeiben beszélt nyelvet tartalmaz Papuától (Indonézia tartománya) Pápua Új-Guineáig

A nyelvek ismertsége igen eltérő, ezért rokonságuk megállapítása és osztályozásuk is gyerekcipőben jár. Az Ethnologue (főleg S. A. Wurm kutatásai) alapján a lenti csoportosítás építhető fel, az elzárt nyelvekkel együtt. Más nyelvészek, például William A. Foley hatvan csoportot különítenek el.

 Abinomn nyelv (elzárt) (Abinomn)
 Amto-Muszai nyelvek (2) (Amto-Musan)
 Bajono-Awbono nyelvek (2) (Bayono-Awbono)
 Burmeszo nyelv (elzárt) (Burmeso)
 Busza nyelv (elzárt) (Busa)
 Keleti madár feje nyelvek (3) (East Bird's Head)
 Keleti pápua nyelvek (36) (East Papuan)
 rotokasz
 Geelvink-öböl nyelvek (33) (Geelvink Bay)
 Guahibai nyelvek (5) (Guahiban)
 Karkar-juri nyelv (elzárt) (Karkar-Yuri)
 Kibiri nyelv (elzárt) (Kibiri)
 Kwomtari-Baibai nyelvek (6) (Kwomtari-Baibai)
 Left May nyelvek (7) (Left May)
 Alsó Mamberamo nyelvek (2) (Lower Mamberamo)
 Sepik-Ramu nyelvek (104) (Sepik-Ramu)
 Sko nyelvek (7) (Sko)
 Torricelli nyelvek (48) (Torricelli)
 Közép-Új-Guineai nyelvek (552) (Trans-New Guinea)
 Nyugati pápua nyelvek (26) (West Papuan)
 Yale nyelv (elzárt) (Yale)

További információk 

 
Nyelvcsaládok
Pápua Új-Guinea
Indonézia
A madarak hasznáról és káráról

A madarak hasznáról és káráról című könyv lexikonjellegű, Magyarország madarairól szóló „élővilág-enciklopédia”, melyet Herman Ottó írt és Csörgey Titusz látott el képekkel. Bár számos kérdésben elavult, mégis jól használható amiatt, hogy részletes leírásokat tartalmaz Magyarország számos madárfajáról.

Az író előszavából 
„Számot vetettem én is magammal és úgy találom, hogy volna még kötelességem. Im, kötelességérzetből annak az arasznyi életidőnek, mely a harangszóig még marad, egy részét Tenéked akarom szentelni szeretett magyar gazda Népem, mert különben is érzem szent kötelességemet, hogy a ki annyit forgolódtam barátságos tűzhelyednél, annyi okulást merítettem szokásodból; – lelked tiszta, romlatlan megnyilatkozásából pedig annyi virágot szedtem és kötöttem bokrétába – mondom, érezem kötelességemet, hogy hála fejében, okulásodra, de gyönyörűségedre is írjam meg ezt a kis könyvet, arról, a mi különben is érzi szereteted melegét: írjak az ég madarairól, azoknak hasznáról és káráról.”

További információk 
 A könyv digitális formátumban a MEK-en

Kapcsolódó szócikkek 
 Ornitológia
 Herman Ottó
 A magyar halászat könyve 

Magyar lexikonok
Ornitológia
Csillagászati egység

A csillagászati egység a csillagászatban, azon belül az égi mechanikában használatos, SI-n kívüli távolságegység. Jele CsE, angolul AU az Astronomical Unit kifejezésből, értéke 149 597 870,700 km.

Eredeti definíciója szerint a Föld keringési sugara a Nap körüli pályán.

Definíciója 
Eredeti definíciója szerint a Föld-Hold rendszer tömegközéppontja Nap körüli pályájának fél nagytengelye.

A Nemzetközi Csillagászati Unió azonban pontos kilométerértéket megadva újradefiniálta, elhagyva az eddigi mért érték hibaértékét:

 1 CsE = 149 597 870 700 m (kerekítve 150 millió km) = 8,3167 fényperc
 1 fényév = 63 241 CsE

Példák 
 A Pluto 39,5 CsE-re, a Jupiter 5,2 CsE-re van a Naptól.
 A Betelgeuze csillag átmérője 2,56 CsE.
 A Hold a Föld körül 0,0026 CsE-re kering.

További csillagászati távolságegységek: fényév, parszek.

Néhány átváltási érték:
 1 CsE = 149 597 870,700 km ≈ 8,317 fényperc ≈ 499 fénymásodperc
 1 fénymásodperc ≈ 0,002 CsE
 1 fényperc ≈ 0,120 CsE
 1 fényóra ≈ 7,214 CsE
 1 fénynap ≈ 173,263 CsE
 1 fényhét ≈ 1212,84 CsE
 1 fényhónap ≈ 5197,9 CsE
 1 fényév ≈ 63 241 CsE
 1 parszek ≈ 206 265 CsE

Története 
A csillagászatban sokáig csak a távolságarányokat tudták pontosan mérni, a tényleges hosszakat nehezen, ezért az égitestek közötti egységeket csak csillagászati egységben tudták megadni (pl. ismerték a Nap–Vénusz és a Nap–Föld távolság arányát, de nem tudták, hogy ezek kilométerben mekkorák).

Az első komolyabb lehetőség a mérésre a Vénusz és a Merkúr Nap előtti elvonulásának megfigyelése volt különböző helyekről. Abból, hogy az égitest a Nap előtt a két helyről különböző helyen látszik áthaladni, a távolság meghatározható. Az 1769-es Vénusz-átvonulás megfigyelésében részt vett: Hell Miksa és Sajnovics János a norvégiai Vardø szigeten, valamint James Cook Tahitin. Kepler is csak a Nap–Föld-távolsághoz tudta viszonyítani a bolygók távolságát.

Fontos szerepe van az égitestek radarral való vizsgálatának, mely a második világháború idején, a repülőgépek távoli felismerésére kifejlesztett radartechnika melléktermékeként született meg. Ez idő tájt (1940-ben) sikerült meghatározni a csillagászati egység pontos értékét is.

Magyarországon Bay Zoltán csoportjának 1946-ban a világon az elsők között sikerült radarral megmérnie egy másik égitest, a Hold távolságát a Hold-radar-kísérlet során.

Kapcsolódó szócikkek 
 Titius–Bode-szabály

Jegyzetek

Források

További információk 
 

Csillagászati alapfogalmak
Csillagászati hosszúságegységek
SI-prefixum

A Mértékegységek Nemzetközi Rendszerében (SI) a prefixumokat, előtétszókat vagy előtagokat a nagyon nagy vagy nagyon kicsi mennyiségek rövid leírására használjuk, a könnyebb áttekinthetőség érdekében.

Hivatalos prefixumok

Hárommal osztható kitevők 

A tíz hárommal osztható kitevőjű hatványainak rövidítésére használatosak leginkább:

|}

Példák 
 9 THz (9 terahertz) = 9·1012 Hz
 7 km (7 kilométer) = 7·103 m
 5 ns (5 nanoszekundum) = 5·10−9 s
 2 pF (2 pikofarad) = 2·10−12 F

Az ohmnak a mega prefixummal képezett többszöröse a megohm (nem pedig *megaohm).

Hárommal nem osztható kitevők 
Van néhány prefixum (előtag), amely nem hárommal osztható hatványkitevőjű. Habár indokolatlan esetekben nyelvileg szokatlannak tűnhet a forma (pl. hektogramm, dekaliter), fizikai szempontból ezek is bármelyik alapegységhez hozzáilleszthetők, a számítást azonban megnehezíthetik.

Nem hivatalos prefixumok 
További (javaslat szintjén megfogalmazott, nem hivatalos) prefixumok nagyon nagy és nagyon kicsi mennyiségek kifejezésére:

Jegyzetek

Források 
 Az SI-mértékrendszer hétköznapi és szélsőséges egységei
 A hivatalos prefixlista
 Mértékegységek áttekintése és letölthető mértékegység-átváltó

Kapcsolódó szócikkek 
 SI-alapegységek
 SI származtatott egységek
 SI kiegészítő egységek
 A tíz hatványai
 Bináris prefixumok

SI-prefixumok
Mértékegységek

fi:Kansainvälinen yksikköjärjestelmä#Kerrannaisyksiköt
Alkalmazásprogramozási felület

Az alkalmazásprogramozási felület vagy alkalmazásprogramozási interfész (angolul application programming interface, röviden API, ejtsd angolosan éjpíáj, magyarosan api) egy program vagy operációs rendszer azon eljárásainak (szolgáltatásainak) és azok használatának dokumentációja – vagyis felsorolása és ismertetése egy szöveges dokumentumban –, amelyet más programok felhasználhatnak. Egy nyilvános API segítségével lehetséges egy programrendszer szolgáltatásait használni anélkül, hogy annak belső működését ismerni kellene.

Az API általában nem kötődik programozási nyelvhez: bármilyen programnyelvből lehetséges azok meghívása, amennyiben a megfelelő bemenő paramétereket a hívás biztosítja, és képes lekezelni az esetleges eredményt, a visszaadott kimenő adatot. Az egyik leggyakoribb esete az alkalmazásprogramozási felületnek az operációs rendszerek programozási felülete: annak dokumentációja, hogy a rendszeren futó programok milyen – jól definiált, szabványosított – felületen tudják a rendszer szolgáltatásait használni. Egy másik gyakori eset az, amikor egy rutinkönyvtárat (library) készít valaki kifejezetten abból a célból, hogy azzal az alkalmazásprogramok által használt eljárásokat szabványosítsa: a rutinkönyvtár ezen eljárásait is egységes, jól dokumentált API segítségével lehet elérni, használni.

 
Számítógép-programozás
SI kiegészítő egység

1995-ig a Nemzetközi mértékegységrendszerben az alapegységek mellett két kiegészítő egységet használtunk, melyek:

1995 októberében a 20. Általános Súly- és Mértékügyi Értekezlet úgy határozott, hogy a kiegészítő egységek olyan dimenziótlan származtatott egységek, amelyek szabadon használhatók más származtatott mennyiségek képzésére. (A döntés óta tehát nem létezik az SI-ben a kiegészítő egységek kategóriája.)

Kapcsolódó szócikkek 
 SI-alapegységek
 SI származtatott egységek
 SI-prefixumok

Források 
 Mértékegységek áttekintése és letölthető mértékegység-váltó

Mértékegységek

en:SI supplementary unit
Csoport (egyértelműsítő lap)

csoport, algebrai struktúra a matematikában
 csoport, galaxiscsoport, egymáshoz közeli galaxisok (nagyjából ötven darabig) a csillagászatban
 csoport, szociológiai csoport, egy kultúra vagy egy társadalom részhalmaza
 csoport, pszichológiai csoport, egymáshoz közel álló, kölcsönös függőségben levő emberek csoportja
 csoport, kémiai csoport, a periódusos rendszer egy oszlopában elhelyezkedő kémiai elemek
 csoport két vagy több olyan, egymástól kölcsönös függésben és interakcióban álló egyén, akik valamilyen cél érdekében közösen cselekszenek vagy együttműködnek
Szóintarzia

A szóintarzia egy nyelvi játék melyben olyan értelmes szöveget (általában verset) ír valaki, amiben egy másik szöveg, vagy szavak vannak „elrejtve”. A szóintarzia Karinthy Frigyes egyik szellemes nyelvi játéka, elnevezése az intarzia szóból ered, mely fa-berakást jelent, ahol egy faanyagba egy másik fajta fából készült minta van beillesztve.

Szóintarziák

Görög Ilonka balladája 
Ennek a szóintarziának a szerzője Radó György. A versben megtalálhatóak a görög ábécé betűinek nevei, ráadásul a helyes sorrendben.

Te csalfa lány,
többé talán
érted magammal sem csatázok.
Hidd el, találkát nem kívánok.

Mindent köd lep. Szil ontja szét
bús illatát … Megedzé talmi vágyad
a szívemet. S tüzét, a balga kéjt
öt hét alatt kihúnyni látta ágyad.
Mióta már hiába várom,
hogy lángra kap parázs alól
a tűz, s mint vadgalamb dalol
szívünk – üres minden, könnyelmű párom,
bennünk … Kinek egy szó elég,
s máris lefekszik, annak rút herék,
s mily baromik rontják el életét.
… Ma még pirulsz tán
s kacér hódító is lehetsz.
Meddig? Tíz évig, húszig, majd mehetsz
sétálni napnyugta utáni utcán.
S akkor – „Vén seprü” – „Psz, Ilonka az”
– „Másképp hívják” – így pusmog két kamasz –
„Lotyónak hívják …” S hasztalan szaladsz,
elér, rádcsap, szíven talál
a gyilkos szó meg a halál.

Punical phantasy 
Ez egy angol nyelvű intarzia, hasonlóan a Görög Ilonka balladájához a görög ábécé betűit tartalmazza megfelelő sorrendben. Szerzője Gyulai József fizikus, és az Élet és Irodalomban jelent meg, 1983. április 8-án.

Punical phantasy

You can bet a dime,
if you see me, the polygam martyre,
cruising down the delta of the Nile,
sipping a pepsi lonesome!

Please, don't tantalize tall girls
and better get along with all
The tales about those cute
Cypriot angels in their huge
black apparels, and have a glance
on their whirling „lamb dance”.
It's clear now, I must
take an unusual
exit from this
comic rondo.

Epilogue

This hokey-pokey is for hobby
(forget sigmation in „anabases”)
and better say: in the Port Authority
a „soup silo”? Nonsense as finding!
Please, rather stop hiding
drunk hijackers.

You, Poet, better keep silence all about,
You, Reader, come, gamble, but bail me out.

Jegyzetek

Külső hivatkozások 

Nyelvi játékok
Óra (egyértelműsítő lap)

Óra, időmérő eszköz
 Óra, az idő mértékegysége

Hasonló néven
 Az óra (Loewe) – egy dal, amit Carl Loewe komponált Johann Gabriel Seidl versére
 Az óra (film, 1945) — egy 1945-ben bemutatott amerikai film
 Az óra (film, 2017) — egy 2017-ben bemutatott bolgár-görög film
Csillagászok listája

A csillagász a csillagászattal foglalkozó szakember, vagy annak amatőr művelője. Utóbbi esetben amatőrcsillagászról beszélünk.

Híres csillagászok

Magyar csillagászok 

Az alábbi lista nem teljes, a magyar csillagászok teljesebb listáját a magyar csillagászok listája mutatja.

Nevesebb külföldi csillagászok (születési időrendben) 

Lásd még a Csillagászok kategóriát.

További információk 

 Magyarországi csillagászok életrajzi lexikona

Források

 
Csillagászati listák
Terkán Lajos

Terkán Lajos (Székesfehérvár, 1877. április 26. – Budapest 1940. március 29.) magyar csillagász.

A győri bencés gimnáziumban érettségizett, majd a Budapesti Tudományegyetemen tanult tovább, 1900-ban szerzett diplomát.  Az ógyallai Csillagdában 1900–1904 között második adjunktus, 1904–1913 első adjunktus, 1913-19 obszervátor. A Csillagda Budapestre történt áthelyezését követően 1921-től a Svábhegyen obszervátor. 1912-től másodállásban a Budapesti Tudományegyetem Kozmográfiai Intézetének docense. 1935-ben vonult nyugdíjba.

Szakterülete a változócsillagok fotometriája és a kisbolygókutatás volt.

Művei
 A refractio és extinctio elmélete, Budapest, 1901
 Egy helyen végzett hullóészlelések : 251 radiáns levezetése Ó-Gyallán észlelt 1641 hullócsillagból, Budapest, 1904
 Az állócsillagok hőmérsékletének meghatározása a Zöllner-féle koloriméterrel, Budapest, 1904
 Beta Lyrae pályaelemeinek kiszámítása spektroskopiai és photometriai adatokból, Budapest, 1906
 A kis bolygók saecularis háborgása, Budapest, 1907
 Korrespondeáló hullócsillagészlelések Nagy-Tagyoson és Ó-Gyallán, Budapest, 1907
 Az 1905. C üstökös pályája, Budapest, 1907

Jegyzetek

További információk 
 dr. Hudoba György Terkán Lajos (1877–1940) ÉLETE ÉS MUNKÁSSÁGA
 A Terkán Lajos Bemutató Csillagvizsgáló (TELAPO) honlapja
 Dr. Ludwig Terkán: Saeculären Störungen der kleinen Planeten. Bp, 1907. Online

Magyar csillagászok
Székesfehérváriak
1877-ben született személyek
1940-ben elhunyt személyek
Magyarok, akikről kisbolygót neveztek el
Finnország himnusza

A „Maamme” (Hazánk) a finn nyelvű címe Finnország nemzeti himnuszának. A himnusz címe svéd nyelven – mely Finnország második hivatalos nyelve – Vårt land.

A finn nemzeti himnuszt Johan Ludvig Runeberg (1804–1877) írta és Fredrik Pacius zenéjével 1848. május 13-án a Flóra ünnepet tartó diákok adták elő a Helsinkihez tartozó Kumtähti major mezején.
Runeberg, a Porvoo Líceum igazgatója az eredeti szöveget svédül írta „Vårt Land” címmel két évvel korábban. Eredetileg az 500. évfordulóját ünneplő Porvoo város számára készült, és maga Runeberg írt hozzá dallamot, himnusszá azonban Fredrik Pacius zenéjével vált.
Az eredeti vers 11 versszakból állt. A verset 1846 őszén publikálta az 1808–1809-es háborúról írt „Fanrik Stals Sanger” (Stal kadét történetei) című 35 balladát feldolgozó kötetének előhangjaként. E háború következményeként az 1809-es  haminai egyezménnyel került Finnország Svédországtól Oroszországhoz.

Runeberg célja a finn nemzeti érzések felélesztése volt. A mű megírására valószínűleg Vörösmarty Mihály 1836-ban írt „Szózat” című költeménye ihlette, mely magyar nemzeti ének lett. Runeberg verse a 20. századra oly mértékben hatott a nemzeti érzésre, hogy a szerző a nemzet költője lett. A mű finn szövegét Paavo Cajander írta a 19. század végén. Fredrik Pacius a Helsinki Egyetem német származású tanára volt, és bár a költeményt korábban már többen is megzenésítették, mégis az ő zenéjével lett népszerű. Olyannyira, hogy később ez lett a zenéje az észt nemzeti himnusznak, a „Mu isamaa” -nak is.

Az 1880-as és az 1920-as években több próbálkozás történt finn nyelvű nemzeti himnusz elfogadására, de ezek a viták az 1930-as évek végére lekerültek a napirendről.

A himnusz szövege

Vårt land 
(az eredeti svéd nyelvű változat: Johan Ludvig Runeberg)
Vårt land, vårt land, vårt fosterland,
ljud högt, o dyra ord!
Ej lyfts en höjd mot himlens rand,
ej sänks en dal, ej sköljs en strand,
mer älskad än vår bygd i nord,
än våra fäders jord!

Din blomning, sluten än i knopp,
Skall mogna ur sitt tvång;
Se, ur vår kärlek skall gå opp
Ditt ljus, din glans, din fröjd, ditt hopp.
Och högre klinga skall en gång
Vår fosterländska sång.

Maamme 
(finn fordítás: Paavo Cajander) 
Oi maamme, Suomi, synnyinmaa!
Soi sana kultainen!
Ei laaksoa, ei kukkulaa,
ei vettä rantaa rakkaampaa
kuin kotimaa tää pohjoinen.
Maa kallis isien.

Sun kukoistukses kuorestaan
kerrankin puhkeaa;
viel' lempemme saa nousemaan
sun toivos, riemus loistossaan,
ja kerran laulus, synnyinmaa
korkeemman kaiun saa.

A magyar szöveg 
(magyar fordítás: Bán Aladár)
Hazánk, hazánk, te drága szó, 
Zendülj az ajkakon! 
Nincs bérc, egekre felnyúló, 
Se völgy, se part oly bájoló 
Sehol, mint itten északon, 
Öledben ősi hon. 

Kinyílik egykor, érzem én, 
Virágod bimbaja. 
Szeretetünk örök tüzén 
Fakad számodra üdv, remény: 
Fennen csapong még valaha 
A mi hazánk dala!

Hivatkozások

Források

További információk 
 Richly Gábor: A finn nemzeti szimbólumok eszmetörténeti vonatkozásai. In Steinert Ágota (szerk.): Évek és színek, Budapest, 2005.
A finn himnusz férfikórus előadásban (ram) 

Nemzeti himnuszok
Himnusz
Románia himnusza

Deșteaptă-te, române (Ébredj fel, ó, román) a címe Románia jelenlegi nemzeti himnuszának, valamint a Moldovai Köztársaság második himnuszának.

A himnusz szövegét Andrei Mureșanu (1816–1863) írta, a zenéjét pedig Anton Pann (1797?–1854) komponálta. A dalt először Un răsunet (Visszhang) címen publikálták az 1848-as forradalom alatt, ahol Deșteaptă-te, române néven azonnal a nemzeti mozgalom egyik fő dalává vált.

Legelőször 1848. július 29-én énekelték el egy rendezvény keretében; ezért 1998-ban július 29-ét a román himnusz napjává nyilvánították.

ISWC kódja: T-060.673.804-8

Alkalmazása 
A hatályos, 75/1994 törvény szerint a himnuszt kötelező előadni:
 a hivatalos nemzeti és nemzetközi jellegű ünnepségeken
 a Román Rádió és a Román Televízió napi adásainak kezdetén és végén
 állam- és kormányfők romániai látogatásai alkalmával
 katonai szertartások során
 sportrendezvényeken, melyeken Románia részt vesz
 a Román Parlament üléseinek megnyitóin
 a napi tanítási program kezdetén az általános- és középiskolákban (de ezt a kutya sem tartja be)

Eredeti szöveg 
Deșteaptă-te, române!

Deșteaptă-te, române, din somnul cel de moarte,
În care te-adânciră barbarii de tirani!
Acum ori niciodată croiește-ți altă soarte,
La care să se-nchine și cruzii tăi dușmani!

Acum ori niciodată să dăm dovezi în lume
Că-n aste mâni mai curge un sânge de roman,
Și că-n a noastre piepturi păstrăm cu fală-un nume
Triumfător în lupte, un nume de Traian!

Priviți, mărețe umbre, Mihai, Ștefan, Corvine,
Româna națiune, ai voștri strănepoți,
Cu brațele armate, cu focul vostru-n vine,
„Viață-n libertate ori moarte!” strigă toți.

Preoți, cu crucea-n frunte! căci oastea e creștină,
Deviza-i libertate și scopul ei preasfânt,
Murim mai bine-n luptă, cu glorie deplină,
Decât să fim sclavi iarăși în vechiul nost' pământ!

Magyar fordítás 
Ébredj fel, ó, román

Ébredj fel, ó, román, ébredj halotti álmodból,
Melybe süllyesztettek barbár zsarnokok!
Most vagy soha, teremts magadnak eljövendő sorsot,
Melynek kegyetlen ellenséged is meghajolni fog! 

Most vagy soha, bizonyítsd be a világnak,
Hogy még folyik a római vér ereidben,
És hogy szívünkben még őrzünk büszkén egy nevet,
Csaták győztesét, egy nevet: Traianus!

Nézzétek, ti dicső árnyak: Mihály, István, Mátyás király,
Román nemzet, a ti dédunokáitok,
Felfegyverkezve, a ti tüzetekkel ereinkben
Mind azt kiáltjuk: „Élet szabadon, vagy halál!”

Papok kereszttel az élen! Hisz a had keresztény,
A mottó a szabadság, a cél szent,
Inkább meghalunk csatában, teljes glóriában,
Mint hogy újból rabszolgák legyünk régi földünkön.

Jegyzetek

Külső hivatkozások 

 A román himnusz honlapja, zenei fájlokkal
 Desteapta-te, romane – MP3 download
 Cikk a himnuszról (Glob-al-Goritmus, 2013. szeptember 30.)
 Ambrus Attila: Szeretem a román himnuszt, Maszol

Nemzeti himnuszok
Himnusz
Autoprotolízis

Az autoprotolízis azon kémiai folyamatok összessége, amelyekben azonos molekulák között hidrogénion (H+) átadás történik.

Jellemző példa erre a víz autoprotolízise: H2O + H2O  H3O+ + OH−. Ez a reakció vegytiszta vízben, szobahőmérsékleten már számottevő mennyiségben zajlik le úgy, hogy például 25 °C-on az oxóniumion és a hidroxidion egyensúlyi koncentrációja: [H3O+] = [OH−] = 10−7 mol/dm³. Továbbá ez a reakció a pH definíciójának egyik alapja is.

IUPAC meghatározás 
Az autoprotolízis fogalma az IUPAC meghatározása szerint: két azonos molekula közötti protonátadással járó reakció, mely folyamat során az egyik résztvevő molekula Brønsted-savként, a másik pedig Brønsted-bázisként viselkedik.

Példák 

Még néhány példa az autoprotolízisre :

 NH3(l) + NH3(l)  (l) + (l)
 HNO3 + HNO3   + 
 H2SO4 + H2SO4   + 
  +    +

Jegyzetek

Lásd még 
 sav
 bázis
 Sav-bázis elméletek
 :en:Self-ionization of water (angolul)

Kémiai reakciók
Dinamikus egyensúly

Dinamikus egyensúlynak nevezzük azt az állapotot, amelyben valamely megfordítható folyamat oda- és visszaalakulási sebessége megegyezik. Ekkor makroszkopikusan szemlélve a rendszert sem kvalitatív, sem kvantitatív változást nem tapasztalunk, miközben mikroszkopikusan az ellentétes irányú elemi folyamatok szüntelenül végbemennek. A dinamikus egyensúly ideális állapotnak tekinthető, hiszen a természetben az apró, perturbáló hatásoknak köszönhetően tulajdonképpen semmilyen dinamikus rendszer sem lehet makroszkopikusan nyugalomban.

Bővebben 
A kémiai reakciók lehetnek irreverzibilisek (nem megfordíthatóak) és reverzibilisek (megfordíthatóak), például: H2_{(g)}{} + I2_{(g)} <=> 2HI_{(g)}.

Mivel az ellentétes irányú reakciók sebessége egyenlő, ezért .

,

ahol a  a reakciósebességi állandó.

Tehát időegység alatt ugyanannyi termék képződik, mint amennyi visszaalakul.

Két állandó hányadosa is állandó, ezért az egyensúlyi állandó .

Az egyensúlyi állandó egyenlő a termékek megfelelő hatványon vett egyensúlyi koncentrációinak szorzata és a kiindulási anyagok egyensúlyi koncentrációinak megfelelő hatványon vett szorzatának hányadosával.

Az egyensúlyi állandó kiszámítása 
Az A + 2B ⇌ C reakcióegyenletben, ha 3-3 mol/dm³ koncentrációjú A és B anyagból kiindulva az A anyag 10%-a alakul át, akkor az egyensúlyi állandó kiszámításának a módja:

 

ahol 
 K: a kezdeti (kiindulási) koncentráció (mol/dm³-ben); 
 R: a reakcióban részt vevő és keletkező anyagok koncentrációja; 
 E: az egyensúlyi koncentráció.

Az egyensúlyi állandó így:

Lásd még 
 Egyensúlyi reakciók

További információk 
 A kémiai egyensúly törvényeinek általánosítása

Kémiai alapfogalmak
Lotus (egyértelműsítő lap)

Team Lotus (1958–1994) volt Formula–1-es csapat
 Lotus Racing, 2011-ben Team Lotus (2010–2011) Formula–1-es csapat, 2012-től Caterham néven szerepel
 Lotus F1 Team (2012–2015) Formula-1-es csapat, a Lotus Renault GP jogutóda
 Lotus Cars (1952–1994) brit autógyártó manufaktúra
 Lotus Software
 Lótuszfélék
 Lotus, a kerep növénynemzetség (pillangósvirágúak/bükkönyformák család) latin neve
 Lotus (album), Christina Aguilera amerikai énekesnő hetedik stúdióalbuma
Platform (informatika)

Az informatikában platform alatt olyan hardver- és/vagy szoftverkörnyezetet értünk, amely meghatározza, hogy az adott számítógépen milyen egyéb programok használhatók.

Java 
A Java programok olyan programok, amelyek számára a platformot egy szoftverkörnyezet, a Java platform képezi. A Java forráskódot egy köztes kódra, az úgynevezett bytecode-ra fordítjuk le, amit azután egy interpreter, a JVM értelmez. A Java platform a JVM-en kívül a Java program és a Java szoftverkönyvtárak közötti interfészt is magába foglalja. A Java nyelvet és a bytecode-ot platformfüggetlenként szokás említeni. Ez azonban csak azért van így, mert a Java nemcsak programozási nyelv, hanem platform is egyben. Valójában egyetlen szoftver sem lehet platformfüggetlen, hiszen minden szoftverhez szükség van valamilyen platformra.

Példák hardverplatformokra 
Win32 Wintel, azaz Intel x86 vagy ezzel kompatibilis hardver Windows operációs rendszerrel
Lintel, azaz Intel x86 vagy ezzel kompatibilis hardver Linux operációs rendszerrel
x86 Intel x86 valamilyen UNIX változattal, például a BSD operációs rendszerrel
RISC processzor alapú számítógépeken UNIX operációs rendszerrel (például Sun számítógépek Solaris operációs rendszerrel)
Macintosh számítógépek Apple Computer hardverrel és MacOS operációs rendszerrel
Régebbi home computer, otthoni számítógép kategóriába sorolt mikroszámítógépek
Nagyszámítógépek (mainframe) saját operációs rendszerrel, például az IBM System/360-as gépek

Kapcsolódó szócikkek 
számítástechnika

Jegyzetek 

Informatika
Számítástechnika
Programozási alapfogalmak
Billió

A billió magyarul és a legtöbb nyelven milliószor milliót, azaz ezermilliárdot jelent: 1012.
Kiírva  (egybillió). A billiót jelentő SI-prefixum: tera.

A legtöbb angol nyelvterületen – de természetesen nem mindenhol –, valamint Braziliában, Törökországban és Görögországban a billió alatt ezerszer milliót, azaz 109-t értenek (ami a magyar milliárdnak felel meg).

Összehasonlításképp: Magyarország költségvetésének kiadási oldala a 2003-as esztendőben megközelítőleg 8,8 billió forint, bevételi oldala pedig 7,7 billió forint volt, az év során 240-260 forintos euró-árfolyamon.

Lásd még 
 A tíz hatványai
 Rövid és hosszú skála

A12
 12
Lepton

A leptonok olyan elemi részecskék, amelyek nem vesznek részt az erős kölcsönhatásban (kvarkok), és nem is közvetítenek kölcsönhatást. Ide tartozik az elektron, a müon, a tau (τ) részecske és a nekik megfelelő neutrínók, valamint ezek antirészecskéi.

Az első két sor (zöld) az első elemirészecske-családba tartozó leptonokat mutatja, a következő kettő (kék) a második család leptonjait, az utolsó kettő (narancs) a harmadikba tartozókat.

A lepton elnevezés a görög könnyű (λεπτός) szóból ered, mivel (legalábbis az elnevezéskor ismertek) könnyebbek mint a hadronok.

Jegyzetek

További információk 
Hivatalos adatok a Particle Data Grouptól
Thomson beszél az elektron felfedezéséről (hangfelvétel)
Font (egyértelműsítő lap)

font, korábban általánosan elterjedt angol súlymérték
font, a betűtípus idegen elnevezése
font, különböző pénznemek e néven

Érvényes pénznemek
Egyiptomi font
Font sterling
Alderney-i font
Falkland-szigeteki font
Guernsey-i font
Jersey-i font
Man-szigeti font
Szent Ilona-i font
Libanoni font
Szír font
Szudáni font

Egykori pénznemek
Ciprusi font
Ír font
Történelem

A történelem a múltbeli események összessége. Az emberiség múltjának tudományos ismerete, amely az emberi társadalom közös emlékezeteként az emberi azonosságtudat egyik alapja. A magyar nyelvű tankönyvek és ismeretterjesztő művek általában a következő felosztásban tárgyalják:
 Világtörténelem vagy egyetemes történelem
 Magyar történelem

Tágabb értelemben véve a világtörténelem az emberi eseményeken túlmutatva a következőképpen is csoportosítható, aszerint, hogy mely tudományok foglalkoznak vele:
 A világegyetem története (csillagászat)
 Földtörténet (földtudomány)
 Az élővilág története (biológia)
 Az emberiség története (történettudomány)
 Mi végre kell nekünk a történelem? (filozófia)

Szóeredet 

A történelem latin neve, a historia a görög ιστορία szóból származik, ami a hisztorein („kutatni, kérdezősködni”) főnevesülése, szó szerinti jelentése: „kikutatott tudás, elbeszélés, beszámoló” (ugyancsak az alapigéből képzett nomen agentis a hisztór, jelentése: „bölcs”, „szemtanú”, „bíró”). A megfelelő magyar szó a tizenkilencedik századból származik, megalkotója Döbrentei Gábor.

Az emberi történelem felosztása 
A következő szócikkek a Wikipédiában fellelhető nagy mennyiségű adatban a feldolgozást és a keresést segítik.

Évszám szerint 
 Évezredek és évszázadok

Korszak szerint 
Az európai történelem korszakai:

 Őskor
 Ókor
 Középkor
 Korai újkor
 Újkor

Történelmi korszakok (más földrészeké is)

Földrajzi terület szerint 

 Afrika történelme
 Ausztrália és Óceánia történelme
 Ázsia történelme
 Dél-Amerika történelme
 Európa történelme
 Észak-Amerika történelme

Témák szerint 
 Diplomáciatörténet
 Életrajz
 Gazdaságtörténet
 Az adózás története
 Hadtörténet
 Irodalomtörténet
 Jogtörténet
 Művelődéstörténet
 Kultúrmozgalmak
 Művészettörténet
 A film története
 Színháztörténet
 Politikatörténet
 Pszichohistória
 Társadalomtörténet
 A turizmus története
 A vendéglátás története
 A szexualitás története
 Nők a történelemben
 Technikatörténet
 Történeti ökológia
 Tudománytörténet
 A filozófia története
 Fizikatörténet
 Matematikatörténet
 Az orvostudomány története
 Vallástörténet
 A kereszténység története

Képzést indító felsőoktatási intézmények 
 Debreceni Egyetem - Bölcsészettudományi Kar
 Eötvös Loránd Tudományegyetem - Bölcsészettudományi Kar
 Eszterházy Károly Egyetem - Bölcsészettudományi Kar
 Károli Gáspár Református Egyetem - Bölcsészettudományi Kar
 Kodolányi János Egyetem
 Miskolci Egyetem - Bölcsészettudományi Kar
 Nyíregyházi Egyetem - Bölcsészettudományi és Művészeti Kar
 Soproni Egyetem - Bölcsészettudományi Kar
 Pázmány Péter Katolikus Egyetem - Bölcsészettudományi Kar
 Pécsi Tudományegyetem - Bölcsészettudományi Kar
 Szegedi Tudományegyetem - Bölcsészettudományi Kar

Jegyzetek

Források 
Az emberiség krónikája : Robert Jungk kitekintésével a jövőre / Bodo Harenberg szerk. ; [írta és összeáll. Brigitte Beier et al. ; magyar vonatkozású szövegekkel kieg. Csorba László et al. ; ford. Bérczes Tibor et al.]. – Budapest : Officina Nova, [1990]. – 1223 p. : ill.